Sykebilen i Vennebyen heter Ambus, og er gul med grønt og gult sjakkmønster. Tina er fast sjåfør, og Ted mannskap. Bak i Ambus er det blant annet en stor båre som de kan ta ut og med seg når noen må bli båret inn i bilen. I tillegg til dette er det mye forskjellig utstyr som Ted og Tina trenger når de rykker ut. Ambus er også en elektrisk bil, og elsker å rykke ut fra plassen sin på sykehuset. Da får hun nemlig kjøre fort! Stemmen er gjort av Ingvild Haugstad.